section_heading: Upravna organizacija
paragraph_text: Papa Lav XIII. potvrdio je Deciziju 17. srpnja 1899.; Dijecezanskom svećenstvu dodijeljeno je 14 župa, dok su ostale prepuštene franjevcima. Buconjić je odgodio objavu papine odluke do 1908.; i Buconjić i franjevci nisu bili zadovoljni odlukom. Početak ove publikacije navodi; „''Smatrali smo zgodnim staviti pred oči svećenicima naših dijeceza, osobito mlađim, umnožene primjerke svečane Decizije s obzirom na župe koje su ustanovljene ili koje bi trebalo ustanoviti. A ova Decizija mora ostati čvrsta i stalna da bi se izbjegla bilo kakva razilaženja i promjenljivost želja''”. Također je tražio i dobio dopuštenje od Svete Stolice da pojedine župe određene za dijecezansko svećenstvo i dalje povjerava franjevcima zbog nedostatka biskupijskih svećenika. S vremenom Decisia nije ostala „ni čvrsta ni stalna”, a „razilaženja i promjenljivost želja” nisu izbjegnuti. Buconjićeva oporuka o podjeli župa nije poštovana.